Ego Hugo, dominus Colcharum, miles, notum facio universis presentes litteras inspecturis quod ego, titulo pignoris obligavi et tradidi Symoni, vigerio de Edua, pro centum libris divionensium, terram de Espirare et terram de Lause que de feodo domine A., ducisse Burgundie, movent. Et istam gageriam teneor dicto Symoni contra omnes deffendere et garantire in pace. Et de ista gageria in pace tenenda, obligavi dictam A., ducissam Burgundie, fidejuxorem in manu dicti Symonis. Et de ista fidejuxione teneor, super me et super quicquid possideo, dictam ducissam indempnem penitus observare que istam gageriam laudavit et concessit. In hujus rei testimonium, presentes litteras dicte A. tradidi sigillo meo roboratas. Actum est hoc anno Domino Mo CCo vicesimo uno, mense aprilis.